Document ID: 31978R0251

KOMISSION ASETUS (ETY) N:o 251/78,
annettu 7 päivänä helmikuuta 1978,
tavaroiden luokittelusta yhteisen tullitariffin nimikkeeseen 58.10
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1), sellaisena kuin se on viimeksi muutettuna asetuksella (ETY) N:o 280/77 (2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa laakapistoilla valmistettujen koruompelusten, metritavarana tai kaistaleina, pykälletyin tai hammastetuin reunoin, jotka aiheutuvat näiden koruompelusten valmistusmenetelmään kuuluvasta leikkaustavasta, luokittelua tariffiin koskevia säännöksiä,
neuvoston 28 päivänä kesäkuuta 1968 antaman asetuksen (ETY) N:o 950/68 (3), sellaisena kuin se on viimeksi muutettuna asetuksella (ETY) N:o 2560/77 (4), liitteenä olevan yhteisen tullitariffin nimikkeeseen 58.10 kuuluvat "koruompelukset metritavarana, kaistaleina tai koristekuvioina" ja nimikkeeseen 62.05 "muut sovitetut tekstiilitavarat",
kyseisten koruompelusten luokituksessa voidaan ottaa huomioon molemmat edellä mainitut nimikkeet; jos kuitenkin nimikkeen 58.10 nimiketeksti koskee näitä koruompeluksia, ne on 62 ryhmän 2 huomautuksen a alakohdan mukaisesti luokiteltava tähän nimikkeeseen eikä nimikkeeseen 62.05,
näissä koruompeluksissa olevaa pykällettyä reunaa tai pitsireunaa teollisuuden ja kaupan ammattipiirit pitävät tavanomaisena metritavarana tai kaistaleina myytäville koruompeluksille; kyseiset koruompelukset saadaan näiden tuotteiden tavanomaisen teollisen valmistusmenetelmän aikana leikkaamalla hyvin leveätä kudottua kangasta kutakin korukuviota pitkin siten, että koruompelusten kääntöpuolella on pala pohjakangasta säännöllisesti pykällettynä tai hammastettuna; nämä hammastukset tai pykällykset liittyvät näin ollen metritavarana tai kaistaleina olevien koruompelusten valmistukseen, eivätkä millään tavoin perustu tarkoitukseen antaa näille paloille tai kaistaleille muuta lopullista muotoa kuin neliön tai suorakulmion muotoa,
lisäksi kyseiset pykälletyillä tai hammastetuilla reunoilla varustetut koruompelukset ovat viimeistelemättömämpiä tuotteita kuin ne, jotka yhteisen tullitariffin mukaan kuuluvat nimikkeeseen 58.10; tähän nimikkeeseen kuuluvat 58 ryhmän 5 huomautuksen mukaan applikaatiotyöt, joille on ommeltu paljetteja, helmiä taikka tekstiili- tai muista aineista olevia koristekuvioita,
näin ollen kyseisiä koruompeluksia ei voida rinnastaa XI jakson 6 huomautuksen a alakohdassa tarkoitettuihin "sovitettuihin tavaroihin", sen vuoksi ne eivät voi kuulua nimikkeeseen 62.05, vaan ne on luokiteltava nimikkeeseen 58.10, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Laakapistoilla valmistetut koruompelukset, metritavarana tai kaistaleina, pykälletyin tai hammastetuin reunoin kuuluvat yhteisen tullitariffin nimikkeeseen
TAULUKON PAIKKA
"
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä helmikuuta 1978.

Labels: 3
1